钦定古今图书集成/历象汇编/历法典/第071卷 > 五照图
## 钦定古今图书集成/历象汇编/历法典/第071卷 > 五照图

五照图说

周圈为黄道，各分其照之界，以相距之度著其名。而
照有先后，先者顺天数，后者逆天数。

诸曜伏见说第二

凡星会太阳时，太阳光大，胜于星光，人目不能见星，
故曰“伏。”

“夕伏”者，星比太阳行迟，合后太阳，故夕初伏不见，亦
名“西伏”，如土木、火三星及金水二星逆行之时。
“晨伏”者，星比太阳行疾，合先太阳，故晨初伏不见，亦
名“东伏。”

惟金、水二星及月名“晨伏” ，上三星非晨伏。

夕见者，星比太阳行疾，过合而先行，故夕见，亦曰“西
见。”

惟“金、水” 二星及月名“夕见” ，上三星非夕见。

“晨见”者，星比太阳行迟，合后太阳，故晨见，亦名“东见。”
如土、木、《火》三星及金、水逆行，合太阳之后，或初见，或
初不见之限，有本篇。

《同升》者，是二星同过子午线，或同出地平，或同入地平。

《七政迟疾二行论》第三。

日月有迟有疾，五星有迟疾，兼有顺逆。星之逆行有
限，迟行无限，盖迟则不行而留。今须求疾迟逆，一日
之行若干，始可考其凌犯之自也。

疾者何？视行胜平行，谓之疾；平行胜视行，谓之迟。逆
行实不能言疾，盖退未进之行也。或依旧法言谓之
“疾迟”，盖〈阙〉名“如意耳。”〈按末句不可解恐原本误〉
《大统历》所记有疾初末、迟初末等，皆从疾迟二行之
限而生，无他解。

太阳及诸政之行，在本天最高极迟，在其冲极疾。何
者？凡物远见小，近见大，如太阳一日平行一度，此一
度近于人目，则见大，远则小。大小之分，在人目之视
角或天上所掩之分。弧大则近，小则远。太阳近则视
行多，远则视行少。远者最高也，近者最庳也。各星加
减表，俱平与实一度之差，置太阳一日平行度为五
十九分八秒二十微。求最高庳五十九分，得均数若
干。或加或减于平行在迟、疾二行之度。《太阳》无岁轮、
无次均，则以本天均数若足。

太阴与五星，迟疾之行，其根有三：“本天最高庳，一也；
小轮，二也；太阳之行，三也。合此三根，乃得迟疾或逆
行之限。”

“月根于太阳。” 盖以太阳视行。亦有迟疾。则所生之行从之。金水因用太阳平行。免此三根。

法曰：“置小轮心在本天最高，求一日平行之均数。”又
置星体在小轮极远处，亦求一日所行分之次均。亦
置太阳在最高庳之中，两均并之，于平行减之，得极
迟行。

《五星》，“凡在小轮极近处，逆行。若逆行大，顺行小相减，
得大逆之限。”

太阳疾行为六十一分二十秒，迟行为五十七分，
太阴疾行为十五度十七分九秒，迟行为十一度一
十九分四十九秒二十三微。

土星顺疾为八分九秒，逆疾五分十三秒。

木星顺疾为十四分二十四秒，逆疾七分四十四秒。
火星顺疾四十七分二秒，逆迟三十五分十一秒。
金星顺疾一度十六分，逆迟三十八分。

水星：顺疾，一度五十四分。逆疾一度○五分。

《系观》下太阴细行之图，可见迟、疾二行较平行之数
非一。迟行以平行减一度四十七分，疾行加二度○
三分，诸星同此。

算太阴迟疾限式

设太阴在本天最高，又小轮极远，即弦时距太阳三
宫，亦一日太阴距太阳迟行之均数。他星皆用此法
得之。